open-index/open-wikipedia-markdown huggingface dataset:
లయ (ధారావాహికం)

"*లయ"* ప్రసిద్ధిచెందిన ఒక తెలుగు దైనిక ధారావాహిక. ఇది 2008 నుండి 2009 వరకు మా టీవిలో ప్రసారమయ్యింది. 350 భాగాలుగా ప్రసారమయిన ఈ దైనిక ధారావాహికకు యద్దనపూడి సులోచనారాణి వ్రాసిన "మధుర స్వప్నం", ఏ. జె. క్రోనిన్ వ్రాసిన "ధ సిట్యాడెల్" నవలలు మూల ఆధారం. 

## పాత్రలు
* చైతన్య.. కల్యాణ్ ప్రసాద్ తొరం
* కృష్ణవేణి... మోనిక
* ప్రియదర్శని... గీత
* రవి కృష్ణ .. రవి కిరణ్
* సుబ్బారాయుడు .. రాజబాబు
* రాణి .. శ్వేత
* సుభధ్ర .. ఆలపాటి లక్ష్మి
* మాధవయ్య .. చంద్రశేఖర్ ఆస్యాడ్
* రాజారామ్ .. సీ.మ్ కల్యాణ్
* పద్మావతి - సుమిత్ర పంపన

వర్గం:తెలుగు ధారావాహికలు
గుర్రము (అయోమయ నివృత్తి)

**[[గుర్రము]]** ఒక జంతువు.

* గుర్రపు స్వారీ
* గుర్రపుసాల
* గుర్రపువలస
* గుర్రంకొండ
* గుర్రంగడ్డ
* గుర్రంపాడు
* గుర్రంపేట
* గుర్రందొరపాలెం
----
**గుర్రం** తెలుగువారిలో కొందరి ఇంటి పేరు.
* గుర్రం జాషువా
దక్షిణాయనం

alt=సూర్యుడు|thumb|సూర్యుడు
ఉత్తరాయనం దేవతలకు పగలుదక్షిణాయనం దేవతలకు రాత్రిమన పూర్వీకులు సూర్యుని సంచారాన్ని రెండు భాగాలుగా విభజించారు . సూర్యుడు భూమధ్యరేఖకు ఉత్తరదిశలో ఉన్నట్లు కనిపించునప్పుడు ఉత్తరాయనం అని, సూర్యుడు భూమధ్యరేఖకు దక్షిణముగా ఉన్నట్లు కనిపించినప్పుడు దక్షిణాయనము అని పిలిచారు . (సంవత్సరాన్ని రెండు ఆయనములుగా విభజించారు.) ఏడాదిలో 6 నెలలు ఉత్తరాయనం అయితే 6 నెలలు దక్షిణాయనం. ఖగోళ శాస్త్రం ప్రకారము ప్రతి సంవత్సరము జనవరి 15 నుండి జూలై 15 వరకు ఉత్తరాయణం అని, జూలై 16 నుండి జనవరి 14 వరకు ఉండే కాలాన్ని దక్షిణాయణం అని అంటారు. ఇంతటి మార్పుకు సంబంధించిన విశేషాన్ని లోకం లోని అతి సామాన్యులకు అర్ధమయ్యేలా వివరించేందుకు పండగను చేసుకునే అలవాటును ప్రచారం లోనికి తెచ్చారు .

## తెలుగు మాసాలు
1.చైత్రమాసం—ఉత్తరాయనం -- వసంత ఋతువు2.వైశాఖ మాసం—ఉత్తరాయనం -- వసంత ఋతువు3.జ్యేష్టమాసం -- ఉత్తరాయనం -- గ్రీష్మ ఋతువు4.ఆషాఢ మాసం—ఉత్తరాయనం + దక్షిణాయనం గ్రీష్మ ఋతువు

5.శ్రావణమాసం --దక్షిణాయనం -- వర్ష ఋతువు6.భాధ్రపద మాసం --దక్షిణాయనం -- వర్ష ఋతువు7.ఆశ్వయుజ మాసం --దక్షిణాయనం -- శరత్ ఋతువు8.కార్తీక మాసం—దక్షిణాయనం -- శరత్ ఋతువు9.మార్గశిరమాసం --దక్షిణాయనం -- హేమంత ఋతువు

10.పుష్య మాసం -- దక్షిణాయనం + ఉత్తరాయణం -- హేమంత ఋతువు11.మాఘమాసం -- ఉత్తరాయనం -- శిశిర ఋతువు12.ఫాల్గుణమాసం -- ఉత్తరాయనం -- శిశిర ఋతువు

## మూలాలు

*భీష్మ పితామహుడు ఆత్మార్పణ కోసం ఉత్తరాయణాన్ని ఎందుకు ఎంచుకున్నాడు?
*ఉత్తరాయణం ఎందుకు పవిత్రమైనదో తెలుసా? ఎక్కడ ఈ పండగను జరుపుకుంటారో తెలుసా?
*ఉత్తర, దక్షిణాయనాలు పగలు, రాత్రులు ఎలా వస్తాయంటే..

## వెలుపలి లంకెలు
వర్గం:హిందూ సాంప్రదాయాలు
బాడీగార్డ్

**బాడీగార్డ్** 2012లో విడుదలైన తెలుగు సినిమా. ఇది మలయాళం, హిందీలో నిర్మించబడిన సినిమాకు తెలుగు రూపము.

## నటీనటులు

* దగ్గుబాటి వెంకటేష్
* త్రిష
* సలోని
* ప్రకాష్ రాజ్
* కోట శ్రీనివాసరావు
* జయప్రకాశ్ రెడ్డి
* సుబ్బరాజు
* ఆలీ 
* ధర్మవరపు సుబ్రహ్మణ్యం
*రావు రమేశ్
*ఎం. ఎస్. నారాయణ
*శ్రీవిష్ణు
*ప్రియదర్శి పులికొండ
*గద్దె రాజేంద్ర ప్రసాద్
*రాహుల్ దేవ్
*ముకేష్ రిషి
*సుమన్ (నటుడు)
*సత్య (నటుడు)
*షకలక శంకర్
*అజయ్ (నటుడు)
* ప్రగతి
* వేణుమాధవ్
* ప్రవీణ్
* తాగుబోతు రమేష్
* గుండు సుదర్శన్
* అమిత్ తివారి
* ఆదర్శ్ బాలకృష్ణ
* ఫిష్ వెంకట్
* రఘు కారుమంచి
*మీనాక్షి దీక్షిత్ -  అతిథి పాత్ర

## పాటల జాబితా
బాడీగార్డ్ (నువ్వు పుట్టంగనే) రచన: భాస్కర భట్ల రవికుమార్, గానం. బాబా సెహగల్, రమ్యా ఎన్ఎస్కె, నవీన్ మాధవ్, ఎం ఎల్ ఆర్. కార్తీకేయన్ , రాహూల్ నంబియార్  

హాసన్న(అడుగడుగున నిన్ను చూసా) రచన: అనంత్ శ్రీరామ్, గానం. శ్రీవర్దిని , రాహూల్ నంబియార్   

ఓ మై గాడ్ : రచన: అనంత శ్రీరామ్, గానం.రంజిత్, గీతామాధురి, బిందు    

ఎవ్వరో, రచన: శ్రీమణి, గానం.కార్తీక్     

జియ జాలీ , రచన: రామజోగయ్య శాస్త్రి, గానం.హరిచరన్ , రీటా, శ్రావణ భార్గవి , హరిణి    

ఎందుకో కావాలనుకున్న ప్రేమను , రచన: రామజోగయ్య శాస్త్రి, గానం.శ్వేతాపండిట్, ఎస్.తమన్ , హరిచరన్.    

## విమర్శకుల స్పందన
123తెలుగు.కాం వారు తమ సమీక్షలో, "బాడీగార్డ్ కుటుంబ సభ్యులందరితో కలిసి చూడదగ్గ చిత్రం. కొన్ని కామెడీ సన్నివేశాలు నవ్వించగా కొన్ని సెంటిమెంట్ సన్నివేశాలు ఏడిపిస్తాయి. రెండవ భాగంలో కొన్ని సన్నివేశాలు వదిలేస్తే క్లైమాక్స్ ప్రతి ఒక్కరిని కదిలిస్తుంది" అని వ్యాఖ్యానించారు. వన్ ఇండియా వారు తమ సమీక్షలో, "అసభ్యత, హింస లేకుండా ఉండటం, కామిడీ, సెంటిమెంట్ పండటంతో ఈ చిత్రం ఫ్యామిలీలు నిరభ్యంతరంగా చూసే అవకాశం కలిగిస్తుంది. యూత్ కాస్త దూరమైనా, కుటుంబాలు కదిలివస్తే సినిమా మంచి విజయమే సాధిస్తుంది. ముఖ్యంగా మహిళలకి ఈ చిత్రం బాగా నచ్చే అవకాశం ఉంది" అని వ్యాఖ్యానించారు. తెలుగువాహిని.కాం తమ సమీక్షలో, "సంక్రాంతి సీజన్ కాబట్టి, వెంకటేష్ ఫ్యామిలీ ఫ్యాన్స్ అండగా నిలబడటానికి కావలసినంత సెంటిమెంట్, యాక్షన్ ఉంది కాబట్టి బాడీగార్డ్ డీసెంట్ హిట్ గా నిలుస్తుంది. మిగతా బాషలలో చూసినవాళ్ళకు ఒకే, కొత్తగా చూస్తే కేకే" అని వ్యాఖ్యానించారు.

## పురస్కారాలు

### సైమా అవార్డులు
2012 సైమా అవార్డులు

# ఉత్తమ సహాయనటి (సలోని)

## మూలాలు


వర్గం:కోట శ్రీనివాసరావు నటించిన సినిమాలు
నైనారు కండ్రిగ

**నైనారు కండ్రిగ** గ్రామ పంచాయితీ గురించి కొన్ని విషయాలు:

ఈ గ్రామ పంచాయితీ ఆంధ్రప్రదేశ్ రాష్ట్రము, తిరుపతి జిల్లా, నారాయణవనం మండలం. లోని ఒక చిన్న ఉన్నతమైన పంచాయితీ.
ఈ గ్రామ పంచాయితీ పరిధిలో 6 ఆవాస గ్రామం.లు ఉన్నాయి. అవి
1. నైనారు కండ్రిగ
2. నైనారు కండ్రిగ హరిజనవాడ
3. మిట్ట నైనారు కండ్రిగ
4. కృష్ణమరాజులు కండ్రిగ
5. కృష్ణమరాజులు కండ్రిగ ఆది ఆంధ్రవాడ
6. నైనారు కండ్రిగ యానాది కాలని
ఈ గ్రామం. నకు పంచాయితీ భవనము కలదు, ఈ గ్రామం.లో ప్రభుత్వ ప్రాథమిక పాఠశాల ఉంది.
ఈ గ్రామం. నకు నైనారు కండ్రిగ పేరు ఎలా వచ్చినదంటే?
మా గ్రామం.లో పురాతనమైనటువంటి, శ్రీరామభజన మందిరము, నైనారయ్య గుడి, అంకమ్మ, నడివీధి గంగమ్మ దేవతల గుడులు ఉన్నాయి.
పైన కనపరచిన నైనారయ్య గుడియందు పురాతనముగా ప్రతి సంవత్సరము ఆడినెలలో పొంగల్లు పెట్టి విశేషపూజలు చేస్తున్నారు.
పైన తెలిపిన దేవతలపై పూర్తి నమ్మకముంచిన గ్రామస్థులు ఈ గ్రామం. నకు నైనారు కండ్రిగ అను పేరుపెట్టుకునట్లు గ్రామ పెద్దల నుండి తెలియవచ్చింది.

ఈ నైనారు కండ్రిగ గ్రామం.లో 100 కుటుంబాలు ఉన్నాయి.
ఈ గ్రామం.లో సుమారు 500 నుండి 600 వందల వరకు జనాభా ఉంది.
ఈ గ్రామం. లోని ప్రజలకు వ్యవసాయమే జీవనాధారము
ఈ గ్రామం.లో గల ప్రజలు 100% అక్షరాభ్యాసము కలిగినవారు.
ఈ గ్రామం. లోని ప్రతి కుటుంబం నుండి పిల్లలు చక్కగా చదువుకొని కొందరు విదేశములలో, కొందరు ప్రక్క రాష్ట్రములలో, కొందరు మన రాష్ట్రం లోని వివిధ ప్రభుత్వ, ప్రైవేటు రంగ సంస్థలలో ఉపాధి పొందుచున్నారు.
ఈ గ్రామం. లోని ప్రజలు అందరు కలసి కట్టుగా ఉంటూ ప్రక్క గ్రామం. లకు ఆదర్శముగా నిలుచుచున్నారు.
ఈ గ్రామం.లో కల శ్రీరామ భజనమందిరము నిత్యపూజలు, దూపదీప నైవేద్యములతో విశేషపూజలను అందుకోంటున్నది. ఇచ్చట ప్రతిసంవత్సరము శ్రీరామనవమి వేడుకలు 11రోజులు చాలా వైభవంగా నిర్వహించబడును.
గ్రామం.లో గల గంగమ్మ ప్రతి వారము మంగ్ల, ఆదివారములలో విశేషపూజలు నిర్వహించి అమ్మను శాంతింపజేయుటకు నైవేద్యముగా అంబిల్లు పోయుదురు.
నడివీధి గంగమ్మకు ప్రతి సంవత్సరము మే లేదా జూన్ మాసములలో జాతరచేయుదురు. ఈ కార్యక్రమమును ఆదివారము ప్రారంభించి గురువారము ముగుస్తుంది.
గ్రామం.లో ప్రాచీనముగా వస్తున్నటువంటి కళలైన "కోలాటము" "కులుకు భజన, పండరి భజనల యందు" చిన్నపిల్లలకు శిక్షణ ఇచ్చి వారిని ఈ కళలయందు నైపుణ్యులుగా తీర్చిదిద్దుతారు. వీరిచే గ్రామం.లో నిర్వహించే ఉత్సవ సందర్భములలో కోలాటము, భజనలు చేయించి గ్రామస్తులకు వినోదమును పంచుదురు. ఈ భజన బృందములు తిరుపతి తిరుమల దేవస్థానము వారు ప్రతిసంవత్సరము నిర్వహించే శ్రీవారి బ్రహ్మోత్సవములలో పాల్గొని సందర్శకులకు, ఆత్యాద్మికతను పెంచుటయందు తమవంతు పాత్రను చక్కగా పోషించెదరు.

## మూలాలు
గుర్రపు స్వారీ

గుర్రపు స్వారి అంటే ఒక వ్యక్తి వేగంగా, చాకచక్యంగా గుర్రంపై సవారి చేయడం. యుద్ధ విద్యలలో, పురాతన చరిత్ర కలిగిన ఆటలలో, ఆధునిక పోటిలలో, పందెపు పోటిలలో గుర్రపు స్వారి ఒకటి. గుర్రపు స్వారీ అనేది ఒక వ్యక్తి గుర్రపు స్వారీ చేసే ఒక రకమైన కళ. దానికి దిశానిర్దేశం చేయడం మరియు పడకుండా అతనిని స్వారీ చేయడం ఒక కళగా మారుతుంది. ఇంతకు ముందు కార్లు మొదలైన వాహనాలు లేవు. అప్పట్లో మనిషి దీని మీద చాలా దూరం ప్రయాణించేవాడు. ఇది వేగంగా నడుస్తుంది, కాబట్టి ఒక వ్యక్తి త్వరగా ఒక ప్రదేశానికి చేరుకోవాలంటే, అతను దానిని స్వారీ చేసేవాడు 

చాకచక్యంగా స్వారీ చేయడం, గుర్రం కదలికలు, దిశ, మార్గం మరియు వేగాన్ని నియంత్రించడం గుర్రపు స్వారీ యొక్క కళ. నైపుణ్యం కలిగిన రైడర్ యొక్క లక్షణం ఏమిటంటే, గుర్రం యొక్క పూర్తి సహాయాన్ని పొందడంతో పాటు సాధ్యమైనంత తక్కువ ప్రయత్నంతో గరిష్ట సామర్థ్యానికి మార్గనిర్దేశం చేయడం. మాసిడోనియా రాజు గుర్రాన్ని ఎవరూ నియంత్రించలేనప్పుడు, అతని చిన్న కుమారుడు దానిని అడ్డుకున్నాడు. అతను ప్రపంచ ఛాంపియన్ అలెగ్జాండర్ ది గ్రేట్. అమెరికన్ రెడ్ ఇండియన్లు పగ్గాలు మరియు జీనులు లేకుండా రెండు చేతులలో విల్లు మరియు బాణాలు పట్టుకుని ప్రయాణించేవారు. చెంఘిజ్ ఖాన్ రైడ్ ప్రపంచాన్ని ఆశ్చర్యపరిచింది. 

## మూలాలు
లింగాయతి

బసవేశ్వరుడు బోధించిన సంప్రదాయమే అనంతర కాలంలో "లింగాయత ధర్మం"గా స్థిరపడింది. పాల్కురికి సోమనాథుడు తెలుగులో బసవపురాణం రాశాడు. వైదిక కర్మలంటే చిన్నతనం నుంచీ బసవేశ్వరుడికి పడేదికాదు. ఉపనయనం చేయాలని తండ్రి ప్రయత్నిస్తే బసవేశ్వరుడు ఇంటినుంచి పారిపోయాడు. శివుడే సర్వేశ్వరుడు, శివుడిని మించిన వాడులేడన్న విశ్వాసంతో శివతత్వ ప్రచారానికి పూనుకున్నాడు. అలా వీరశైవ మతానికి బీజాలు వేశాడు. 
## నేపధ్యము
లింగాయత సిద్ధాంతాన్ని స్థాపించినవాడు బసవణ్ణ. ఆయన సా.శ.1105లో ఉత్తర కర్ణాటకలో బ్రాహ్మణ కుటుంబంలో పుట్టాడు. అతనికి పిల్లనిచ్చిన మేనమామ అప్పటి రాజు బిజ్జలదేవుడి మహామంత్రి. బసవణ్ణ ఆయన ద్వారా ఆస్థానంలో చేరి, క్రమేపీ మహామంత్రి అయ్యాడు. హిందూ మతాచారాల వలన సమాజంలో ఏర్పడిన దురాచారాలను చూసి ఉద్యమం నడిపాడు. వేదాలను, వర్ణవ్యవస్థను తిరస్కరించాడు, తాను యజ్ఞోపవీతాన్ని విసర్జించాడు. 'అనుభవ మంటపం' అని ఒకవేదిక ఏర్పరచి, సర్వజాతులకు సమాన ప్రాధాన్యత యిచ్చాడు. విగ్రహారాధన లేకుండా, నిరాకారుడైన శివుడొక్కడే దైవమని ప్రబోధించాడు. అందరూ ఇష్టలింగం పేర లింగాన్ని మెడలో వేసుకోవాలని, యితర దైవాలను కొలవనక్కరలేదని, చేసే పని ద్వారానే దైవాన్ని చేరతామని (కాయకేవ కైలాస) ప్రబోధించాడు. బహిష్టు వంటి ఆచారాలు పాటించనక్కరలేదని, వితంతువులు పునర్వివాహం చేసుకోవచ్చని, పురుషులతో సమానస్థాయిలో స్త్రీలు ఆధ్యాత్మిక కార్యకలాపాల్లో పాల్గొనవచ్చని చెప్పాడు.
## విస్తరణ
లింగాయతులలో పెద్దకులం, చిన్నకులం అనేవిలేవు. పుట్టుకతో అందరూ సమానమే. లింగాయతుల్లో గురువులే ముఖ్యం. వారికి మఠాలుంటాయి. మఠాధిపతులే మార్గనిర్దేశనం చేస్తారు. బసవణ్ణ వచనాలనే పేర తన సిద్ధాంతాలను ప్రజానీకానికి అర్థమయ్యే కన్నడ భాషలోనే రాసి, ప్రచారం చేశాడు. ఇది ఎంతోమందిని ఆకర్షించింది. బసవణ్ణకు సాధారణ ప్రజల నుంచి రాజుల వరకు అనుయాయులు ఏర్పడ్డారు. వీరిని లింగాయతులుగా పేర్కొంటారు. వీరు హిందూమత విధానాలను తిరస్కరించడంతో ఆగలేదు. అప్పటిలో కర్ణాటకలో బలంగా వున్న బౌద్ధం, జైనంపై దాడులు చేశారు. బసవణ్ణ తర్వాత ఎందరో గురువులు వచ్చారు. అనేక మఠాలు ఏర్పడ్డాయి. బనజిగ లింగాయత్‌, పంచమశాలి లింగాయత్‌, గణిగ లింగాయత్‌, గౌడ లింగాయత్‌ వంటి 42 ఉపశాఖలూ ఏర్పడ్డాయి. అవి విద్యాసంస్థలతో బాటు, అనేక సంస్థలు నిర్వహిస్తూ ఆర్థికంగా, సామాజికంగా బలంగా ఉన్నాయి.

## బసవన్న ఉపదేశాలు
 మనుషులందరూ ఒక్కటే. కులాలు, ఉపకులాలు లేవు.
 శివుడే సత్యం, నిత్యం.
 దేహమే దేవాలయం.
 స్త్రీ పురుష భేదంలేదు.
 శ్రమను మించిన సౌందర్యంలేదు.
 భక్తికన్నా సత్ప్రవర్తనే ముఖ్యం.
 దొంగలింపకు, హత్యలు చేయకు

కల్లలనాడకు, కోపగింపకు ఆత్మస్తుతి పరనిందల విడువు అన్నమయ్య, వేమన, వీరబ్రహ్మం భావాల్లో విప్లవాత్మక మార్పులు రావడానికి పరోక్షంగా బసవేశ్వరుడే కారణం అంటారు

వర్గం:లింగాయత
వర్గం:శైవం
సంక్రమణం

సంక్రమణమంటే గమనం. సూర్యుడు ఒక రాశి నుంచి మరో రాశిలోకి అడుగు పెట్టడాన్ని సంక్రమణం అంటారు. సంవత్సర కాలంలోసూర్యుడు పన్నెండు రాశులలో ప్రవేశిస్తుంటాడు. 
ఈ అనంత విశ్వంలో జరిగే ప్రధాన సంఘటనల ఆధారంగానే సూర్య చంద్ర గమనాలు, నక్షత్రరాశుల కదలికలు. భూగోళం మీది సమస్త సంస్కృతీ సంప్రదాయాలకు, వైవిధ్యానికి ఆయువు పట్లు. అటువంటి వాటిలో ‘ఉత్తరాయణం’ ముఖ్యమైనది. సూర్యుడు నెలకు ఒక నక్షత్రరాశిలో సంచరిస్తూ ఉంటాడు. దానిని బట్టి ఆ నెలను ఆ రాశి పేరుతో పిలుస్తారు. అదే సంక్రమణం. సూర్యుడు ధనూరాశి నుంచి మకరరాశిలోకి ప్రవేశించటమే మకర సంక్రమణం. అదే మహాపర్వదినం. పన్నెండు రాశుల సంక్రాంతుల్లోనూ ఆషాఢ మాసంలో వచ్చే కర్కాటక సంక్రమణం, పుష్య మాసంలో వచ్చే మకర సంక్రమణం ప్రాధాన్యాన్ని సంతరించుకున్నాయి. మొదటి సంక్రమణం దక్షిణాయనాన్ని, మకర సంక్రమణం ఉత్తరాయనాన్ని ప్రారంభిస్తాయి. ఉత్తరాయణాన్ని పుణ్యప్రదంగా భావిస్తారు.

## ప్రాధ్యాన్యత
సూరీడు ప్రతినెలలోనూ ఒక రాశి నుంచి మరొక రాశిలోకి మారుతుంటాడు. అయితే ఆయన ధనూరాశి నుండి మకరరాశిలోనికి ప్రవేశించించడమే ఉత్తరాయణ పుణ్యకాలంగా పరిగణింపబడుతోంది. అందువల్ల ఈ సంక్రాంతి పర్వదినం చాలా శ్రేష్ఠమైనది. దేవతల పగలుగా చెప్పే ఉత్తరాయణానికి అంతటి విశిష్ఠత ఉండబట్టే కురుక్షేత్ర సంగ్రామంలో పోరాడి అస్తస్రన్యాసం చేసి మృత్యుదేవత ఒడికి చేరువలో ఉన్న భీష్మపితామహుడు ఉత్తరాయణ పుణ్యకాలం వచ్చేవరకు ప్రాణాలను నిలుపుకుని అంపశయ్యపై పరుండి ఆ పిమ్మటే ప్రాణత్యాగం చేశాడు. అందుకే ఉత్తరాయణంలో వచ్చే మకర సంక్రమణానికి అంతటి ప్రాముఖ్యత.

## ఇవి కూడా చూడండి
* ఉత్తరాయణం
* దక్షిణాయణం

వర్గం:పండుగలు
అమీర్‌పేట్, హైదరాబాద్

**అమీర్‌పేట్,** తెలంగాణ రాష్ట్రం, హైదరాబాద్ జిల్లా,అమీర్‌పేట మండలానికి చెందిన పట్టణ ప్రాంతం.

ఇది హైదరాబాద్ నగరంలోని ఉత్తర పశ్చిమ భాగంలోని ఒక రద్దీ వాణిజ్య ప్రాంతం. కంప్యూటరు శిక్షణా సంస్థలకు ముఖ్య కేంద్రం.90వ దశాబ్దం ప్రారంభంలో ఈ ప్రాంతం ఎక్కువగా ఖాళీ ప్లాట్లతో బొంబాయి రహదారి యన్.హెచ్.9 ట్రాఫిక్ తో ఉండేది. నగరంలో ముఖ్య ప్రాంతాలలో జరిగిన నిర్మాణ చర్యల కారణంగా హైదరాబాద్ ఉత్తర శివారు విస్తరణ జరిగింది. దాంతో 1990 లో వాణిజ్య కార్యకలాపాలు ఇక్కడకు మారాయి. నేడు ఈ ప్రాంతం అధికంగా పాదాచారులతతో, వాహన ట్రాఫిక్తో పాటు అనేక వ్యాపార సంస్థలతో నిండిన సందడి ప్రాంతం. ఈ ప్రాంతంలో రద్దీ గంటల సమయంలో తరచుగా ట్రాఫిక్ జామ్ సంభవిస్తుంటాయి. పాదచారుల వంతెన, శాశ్వతంగా ఏర్పాటు చేసిన రోడ్ డివైడర్ల కారణంగా ట్రాఫిక్ పరిస్థితిలో గణనీయమైన మార్పు వచ్చింది.అమీర్‌పేట కూడలి గ్రీన్ ల్యాండ్, బేగంపేటలను అనుసంధానిస్తూ జాతీయ రహదారి యన్.హెచ్.9 ఉంటుంది. అమీర్‌పేట యన్.హెచ్.9 జాతీయ రహదారిలో పంజాగుట్ట, సంజీవరెడ్డినగర్ ప్రాంతాల మధ్య ఉంటుంది.

ఇక్కడ అమీర్‌పేట మెట్రో స్టేషను ఉంది.

## గ్యాలరీ

File:Adithya Trade centre.jpg|Adithya Trade centre
File:Ameerpet1.jpg|Ameerpet
File:Ameerpetmetroyellareddyguda.jpg|అమీర్‌పేట మెట్రో స్టేషను.
File:Aditya Enclave - Ameerpet - Hyderabad.jpg|Aditya Enclave - Ameerpet 
File:Sarathi studios, Ameerpet.jpg|సారథి స్టూడియో.
File:Silver park, ameerpet.jpg|Hotel Silver park, ameerpet
File:Gurdwara Sahib, Ameerpet, Hyderabad 04.jpg|Gurdwara Sahib, Ameerpet, Hyderabad
File:Sri Kanaka Durga Devi Alayam, Ameerpet.jpg|Sri Kanaka Durga Devi Alayam, Ameerpet
File:Ameerpet area of Hyderabad in Telengana 10.jpg|Ameerpet area of Hyderabad
File:Full view of Mythrivanam Building.jpg|Full view of Mythrivanam Building


## మూలాలు

## వెలుపలి లంకెలు

వర్గం:హైదరాబాదు
ఆంధ్రప్రదేశ్ హిందీ అకాడమీ

thumb|250x250px|ఆంధ్రప్రదేశ్ హిందీ అకాడమీ అధ్యక్షుడిగా పనిచేసినయార్లగడ్డ లక్ష్మీప్రసాద్ చిత్రం
ఆంధ్రప్రదేశ్ హిందీ అకాడమీ  2007 ఏప్రిల్ 12 న మరల ప్రారంభించబడింది. దీని అధ్యక్షుడిగా ఆచార్య యార్లగడ్డ లక్ష్మీప్రసాద్ నియమించబడ్డాడు. ఆంధ్రప్రదేశ్ లో హిందీ ప్రచారం, హిందీలో రచనలు చేసే తెలుగువారిని ప్రోత్సహించడం, తద్వారా, తెలుగు భాషా సంస్కృతులను జాతీయ స్థాయికి చేర్చడం దీని ముఖ్యోద్దేశాలు.
## అనువదించి హిందీలో ప్రచురించిన కొన్ని గ్రంథాలు

# 'బారిష్టరు పార్వతీశము' (హిందీ అనువాదం) 
# 'తెలుగు హీ ప్రాచీన హై' ('తెలుగే ప్రాచీనం' గ్రంథానువాదం) 
# 'వేమన శతి' (ఎంపిక చేయబడ్డ వేమన తెలుగు పద్యాల హిందీ అనువాదం) 
# 'మేరీ జీవన్ యాత్ర' (టంగుటూరి ప్రకాశం పంతులుగారి ఆత్మకథ హిందీ అనువాదం) 
# సహస్ర వర్షాంకా తెలుగు సాహిత్య ('వెయ్యేళ్ల తెలుగు వెలుగు' హిందీ అనువాదం) 
# ఆంధ్రప్రదేశ్ మే హిందీ సాహిత్య కే వికాస్ కా ఇతిహాస్ (ఆంధ్రప్రదేశ్ లో హిందీ సాహిత్య వికాసచరిత్ర)
# ఆంధ్రప్రదేశ్ మే హిందీ ప్రచార్ ఆందోళనా కా ఇతిహాస్ (ఆంధ్రప్రదేశ్ లో హిందీ ప్రచార ఆందోళన చరిత్ర) 
# ఆంధ్ర కా సామాజిక్ ఇతిహాస్ (ఆంధ్రుల సామాజిక చరిత్ర హిందీ అనువాదం) 
# దాక్షిణాత్యం కి నృత్యకళా కా ఇతిహాస్ (దాక్షిణాత్యుల నృత్యకళా చరిత్ర అనువాదం) 
# ఆంధ్రప్రదేశ్ కా సాంస్కృతిక్ పర్యటన్ క్షేత్ర ఔర్ లోక్ కళాయేం ('ఆంధ్రప్రదేశ్ సాంస్కృతిక పర్యటన క్షేత్రము , జానపద కళలు' హిందీ అనువాదం) 
# 'తెలుగు భాషా కా ఇతిహాస్' ('తెలుగు భాషా చరిత్ర' గ్రంథ హిందీ అనువాదం) 
# తెలంగాణ - ఇతిహాస్, సంస్కృతి, జనజీవన్ (తెలంగాణ చరిత్ర, సంస్కృతి, జనజీవనం) 
# డా. బెజవాడ గోపాల రెడ్డి కీ ఆత్మకథ (ఆంధ్రప్రదేశ్ మాజీ ముఖ్యమంత్రి , ఉత్తర ప్రదేశ్ మాజీ గవర్నరు డా.బి.గోపాల రెడ్డి ఆత్మకథ)

## వనరులు


## వెలుపలి లంకెలు
వర్గం:అకాడమీ
గారడి

**గారడి** అంటే అసాధ్యమైన పనిని సుసాధ్యము చేస్తూ ఉన్నది లేనట్లు లేనిది ఉన్నట్లూ చూపే వినోదాన్ని కలిగించే విద్యాప్రదర్శన. గారడి వారు రద్దీగా ఉండే కూడలి ప్రదేశాలలో ఒక ప్రక్కగా ఉచితంగా ప్రదర్శన జరిపి ఆ ప్రదర్శన చూసిన వారి నుండి కొంత ప్రతిఫలం పొందుతారు. గారడి వారు చేసే ప్రధాన వినోదాలలో నాదస్వరంతో పామును ఆడించుట ఒకటి.
 
ఇంద్రజాలం, గారడి రెండు ఒకే అర్ధాన్ని కలిగి ఉన్నప్పటికి వీటి రెండింటికి మధ్య కొన్ని తేడాలు ఉన్నాయి.
1. బజారులలో నేలపైన చేసేది గారడి. వేదిక పైన చేసేది ఇంద్రజాలం
2. మోసం చేసేది గారడి. మోసపోవద్దు అని తెలిపేది ఇంద్రజాలం
3. ప్రదర్శన తరువాత డబ్బు అడుగుతారు గారడివారు. ప్రదర్శనకు ముందే డబ్బు వసూలు చేస్తారు ఇంద్రజాలికులు.

ఈ ప్రదర్శనలో విషానికి విరుగుడుగా పనిచేసే ఈశ్వరి వేరులను ఉచితం ఇవ్వడం లేదా అమ్మడం చేస్తారు. (తెల్ల ఈశ్వరి వేర్లను ఉచితంగా ఇచ్చినట్లు ఇచ్చి వాటికి పూజ జరపాలని కొంత పైకాన్ని వసూలు చేస్తారు.)

## ఇవి కూడా చూడండి
ఇంద్రజాలం

### వెలుపలి లింకులు

వర్గం:కళలు
కర్నూలు (అయోమయ నివృత్తి)

* కర్నూలు - కర్నూలు నగరం
* కర్నూలు జిల్లా
* కర్నూలు మండలం
* కర్నూలు లోక్‌సభ నియోజకవర్గం
* కర్నూలు శాసనసభ నియోజకవర్గం
* కర్నూలు వైద్య కళాశాల
* నాగర్‌కర్నూల్, ఆంధ్ర ప్రదేశ్ రాష్ట్రంలోని మహబూబ్ నగర్ జిల్లాకు చెందిన పట్టణం, మండల కేంద్రం
రోజా మూవీస్

**రోజా మూవీస్** ఒక తెలుగు సినీ నిర్మాణ సంస్థ. ఎం. అర్జునరాజు,శివరామరాజు. అధిపతులు .

## సినిమాలు
* వేటగాడు: 1979లో విడుదలై విజయవంతమైన తెలుగు సినిమా. ఎన్.టి.ఆర్.కు జంటగా శ్రీదేవి నటించిన తొలి చిత్రం.
* కొండవీటి సింహం (1981) :  కె. రాఘవేంద్రరావు దర్శకత్వంలో వచ్చిన సినిమా. 
* జేబుదొంగ (1987) : ఎ. కోదండరామిరెడ్డి దర్శకత్వంలో 1987లో విడుదలైన చిత్రం. ఇందులో చిరంజీవి, భానుప్రియ, రాధ ముఖ్యపాత్రలు పోషించారు. 
* మా నాన్నకి పెళ్ళి (1997) : ఇ. వి. వి. సత్యనారాయణ దర్శకత్వంలో వచ్చిన కుటుంబ కథాచిత్రం.  ఈ చిత్రం ద్వారా ప్రముఖ హాస్య నటుడు ఎమ్మెస్ నారాయణ తెలుగు చిత్రరంగానికి పరిచయమయ్యారు.
* బావ నచ్చాడు (2001) :  కె.ఎస్.రవికుమార్ రచన, దర్శకత్వం వహించగా రోజా మూవీస్ బ్యానర్‌లో ఎం. అర్జున రాజు నిర్మించాడు.
* జాబిలి (2001)
* మా అల్లుడు వెరీగుడ్ (2003)

## మూలాలు

## బయటి లింకులు
* http://www.imdb.com/company/co0033315/ ఐ.ఎమ్.డి.బి.లో రోజా మూవీస్ పేజీ.

వర్గం:సినీ నిర్మాణ సంస్థలు
ఖడ్గ యుద్ధం

**ఫెన్సింగ్ ** లేదా **ఖడ్గ యుద్ధం ** ఒక యుద్ద క్రీడ. ఆటపై గురి.. ఎదుటి వ్యక్తి కదిలికలను వేగంగా గ్రహించడం.. ఆటపై ఏకాగ్రత సాధించడం వంటి ప్రత్యేక లక్షణాలు కలిగిన ఆటల్లో ఫెన్సింగ్ ఒకటి. బాలికల ఆత్మరక్షణకు అండగా నిలిచే ప్రత్యేక క్రీడ ఇది.కరాటే, తైక్వాండో వంటి క్రీడల ద్వారా ఆడపిల్లలకు రక్షణ ఉంటుందని తల్లిదండ్రులు భావిస్తున్నారు. ఇలాంటి కోవకు చెందిన ఆటే ఫెన్సింగ్. దీనివలన ఎవరికీ ఎలాంటి గాయాలు కావు. ప్రాణాపాయమూ ఉండదు. పైగా ఎదుటి వ్యక్తులను ఎదుర్కొనే ఆత్మస్త్థెర్యం కలుగుతుంది. చేతిలో చిన్న కర్ర ఉన్నా ఖడ్గంలా ఉపయోగించే నేర్పరితనం ఉంటుంది. ఎదుటి వ్యక్తుల దాడిని ఎలా ఎదుర్కోవాలి? ఎదుటి వ్యక్తులపై ఎలా దాడి చేయాలో నైపుణ్యాన్ని సాధించవచ్చు.మనదేశంలో చాలా క్రీడల్లాగే విద్య, ఉద్యోగాల్లో రెండు శాతం రిజర్వేషన్ ఉంటుంది. ఈ ఆటపై బాలికలు దృష్టి సారిస్తే శరీరాన్ని వేగంగా కదిలించడంతో పాటు ఆటపై పట్టు సాధించే అవకాశముంది.
## నేపధ్యము
ఫ్రెంచ్ దేశస్థులు ఒకప్పుడు యుద్ధంలో ఫెన్సింగ్‌ని ఉపయోగించేవారు. రాను రాను అదో క్రీడగా మారిపోయింది. 1896లో ఒలింపిక్ క్రీడలు ప్రారంభమైనప్పుడు ఈ క్రీడను అందులో ప్రవేశపెట్టారు. ఇందులో ముఖ్యంగా మూడు విభాగాలుంటాయి. ఈపీఈఈ (ఇపీ) అనేది మొదటి విభాగం. ఇందులో తల నుంచి కింద కాలు వరకు కత్తితో తాకవచ్చు. ఎఫ్‌వోఐఎల్ (ఫాయిల్) అనేది రెండో విభాగం. ఇందులో మెడ నుంచి నడుము వరకు మాత్రమే కత్తితో తాకించవచ్చు. ఇక ఎస్ఏబీఆర్ఈ (సాబర్) అనేది మూడో విభాగం. ఇందులో తల భాగం నుంచి నడుము భాగం వరకు మాత్రమే కత్తితో తాకవచ్చు. ఈ ఆటలో ఉపయోగించే స్క్వాడ్ (ఖడ్గం), తలకు ఉపయోగించే మాస్క్, చేతులకు గ్లౌవ్స్, ఛెస్ట్‌గార్డు, కాళ్లకు ప్రత్యేక బూట్లు ప్రధానం.

ఈ ఆటలో ఖడ్గం ఉపయోగిస్తారు. ఆట ఆడేటప్పుడు తలకు మాస్క్, ఛెస్ట్‌గార్డ్, చేతులకు గ్లవ్స్, కాళ్లకు ప్రత్యేక బూట్లు ఉపయోగించడం వలన ప్రమాదం ఉండదు. జిల్లా, రాష్ట్రస్థాయి పోటీల్లో సాధారణ పరికరాలను ఉపయోగిస్తారు. అంపైర్లే పాయింట్లను నిర్ణయిస్తారు. జాతీయ, అంతర్జాతీయ స్థాయి పోటీల్లో ఖడ్గం ఎదుటి వ్యక్తికి తగలగానే స్కోర్‌బోర్డుపై పాయింట్లు నమోదు అవుతాయి. 1896లో ఒలింపిక్ క్రీడను ప్రారంభించినప్పుడు ఫెన్సింగ్ విభాగంలో పురుషులకు మాత్రమే అవకాశం కల్పించారు. 1920 నుంచి మహిళలకు కూడా అవకాశం కల్పించారు. వ్యక్తిగత విభాగం పోటీలో 12 నిమిషాల ఆట ఉంటుంది. ప్రతి మూడు నిమిషాలకు ఒకటిన్నర నిముషం విశ్రాంతి ఇస్తారు. గ్రూపు విభాగంలో నలుగురు క్రీడాకారులుంటారు. వీరిలో ముగ్గురు మ్రాతమే ఆడతారు. మొదటగా ఒక వ్యక్తి మూడు నిమిషాలు ఆడి పక్కకొస్తే రెండో వ్యక్తి ఆడతాడు.. తరువాత మూడో వ్యక్తి ఆడతాడు.

## మూలాలు

## బయటి లంకెలు

* FIE Statutes
* 
* Fencing FAQ from rec.sport.fencing
* Links to videos of basic fencing moves from MIT OpenCourseWare as taught in Spring 2007

వర్గం:క్రీడలు
వర్గం:ఒలింపిక్ క్రీడలు
వర్గం:యుద్ధ క్రీడలు
ముళ్ళవెదురు

**ముళ్ళవెదురు** ఇది గడ్డి జాతికి చెందిన ఒక చెట్టు. దీని శాస్త్రీయ నామం Bambusa arundinacea.

## ఇవి కూడా చూడండి
వెదురు
వెదురు అనేక రకాలు. వాటి పరిమాణాన్ని బట్టి, రంగును బట్టి అనేక రాకాలుంటాయి. చిట్టి వెదురు, పెద్ద వెదురు బొంగులు ఇలా అనేక రకాలుంటాయి. 
'వేలు' లావు నుండి సుమారు పది అంగుళాల కైవారం కలిగిన వెదురు కూడా వుంటాయి. సన్న వెదురలను సన్నని కర్రలు గాను కొంచెం లావు పాటి వెదురలను 
'దుడ్డు కర్ర' లకు గాను వాడు తుంటారు. పెద్ద వెదురలను పూరిళ్ల వాసాలకు అడ్డ కర్రలకు వాడు తారు. పల్లెల్లో పందిళ్లు వేయడానికి వీటి అవసరం చాల 
ఎక్కువ. వెదురు నుండి తీసిన సన్నని బద్దలనుండి అనేక రకముల బుట్టలు, తట్టలు, గంపలు, గిడుగులు, మొదలగు వాటిని తయారు చేస్తారు. వీటి నుండి అందమైన అలంకార వస్తువులను కూడా తయారు చేస్తారు. వెదుర బద్దలనుంది తడికెలు తయారు చేస్తారు. ఈ తడికెలను 'దడి'కి వుపయోగిస్తారు. ఈ విధంగా 'వెదురు' వలన అనేక ఉపయోగాలున్నాయి. ముఖ్యంగా పల్లె వాసులకు ఇది ఎంతో ఉపయోగం. ముఖ్యమైన విషయం ఏమంటే అన్ని చెట్లకంటే 'వెదురు' అతి వేగంగా పెరిగే చెట్టు. ఒక రోజులోనె అది పెరిగిన ఎత్తును మానవుడు గ్రహించ గలిగె అంత పరిమాణం పెరుగుతుంది. వెదురు ఒక్కటిగా వుండదు. వందలాది వెదుర్లు కలిసి ఒక పొద
లాగ పెరుగుతాయి. అలాంటి పొదను  అంటారు.

వర్గం:వృక్ష శాస్త్రము
గారచెట్టు

గార లేక **గారచెట్టు** ముండ్లను కలిగి ఉండే ఒక బిరుసైన సతతహరిత వృక్షం. దీని శాస్త్రీయ నామం Balanites roxburghii. సాధారణంగా ఇది బహిరంగ ప్రదేశాలైన భారత ద్వీపకల్పంలోని ఇసుక మైదానాల్లో, పశ్చిమ రాజస్థాన్, పశ్చిమ బెంగాల్, మహారాష్ట్ర, భారతదేశం యొక్క పొడి ప్రాంతాల్లో పెరుగుతుంది.

దీనిని గురించి మహాభారతంలో సరస్వతీనది తీరంలో పెరిగేచెట్టుగా పేర్కొనబడింది.

## పేర్లు
*సంస్కృతం: ఇంగుడ - Inguda (इङ्गुद), హింగుపత్ర - Hingūpatra, విశాకాంత - Viṣakaṇta, Anilāntaka, గౌర - Gaura, సుపుత్ర - Suputra, Bhallaka, Tinguda, Tikta, Ingula, Tilvaka 
*ఆంగ్లం: Desert date
*హిందీ: Hinganbet, Ingudi, Hingoli
,Heeng(చాలా సాధారణ పదం)
*పంజాబీ: He'ng           
*రాజస్థానీ: Hingun 

## ఉపయోగాలు
చెట్టు యొక్క బెరడు, పండు విత్తనం, ఆకులు, విత్తనాల నుండి తీసిన నూనె ఔషధ విలువలను కలిగి ఉంటుంది.

## మూలాలు

*Sands, Martin J. S. 2001. The Desert Date and Its Relatives: A Revision of the Genus *Balanites*. *Kew Bulletin*, 56: 1-128.

వర్గం:జైగోఫిల్లేసి
వర్గం:భారతదేశం లోని వృక్ష జాతులు
రెడ్డి రాజవంశం

**రెడ్డివంశం** ఆంధ్రప్రదేశ్ లో కొంత భూభాగాన్ని కొంతకాలం పరిపాలించిన రాజవంశం. ఈ వంశపు రాజుల రాజధానులు కొండవీడు, అద్దంకి, రాజమహేంద్రవరం, కందుకూరు.

## కొండవీటి రెడ్లు
రెడ్లు ప్రధానంగా కొండవీడు రాజధానిగా తీరాంధ్రాన్ని పరిపాలించారు. రెడ్డి రాజ్యస్థాపకుడు ప్రోలయ వేమారెడ్డి.

### రచనలు, బిరుదులు
సర్వజ్ఞచక్రవర్తి బిరుదుగల పెదకోమటి వేమారెడ్డి సాహిత్య చింతామణి, సంగీత చింతామణి, శృంగార దీపిక అను గ్రంథాలను రచించాడు. వసంత రాజీయం గ్రంథాన్ని రచించిన కుమారగిరిరెడ్డికి కర్పూర వసంతరాయలు అనే బిరుదు ఉంది.

## రాజమహేంద్రవర రెడ్డి రాజులు
రెడ్లు ప్రధానంగా కొండవీడు రాజధానిగా తీరాంధ్రాన్ని పరిపాలించారు. రెడ్డి రాజ్యస్థాపకుడు ప్రోలయ వేమారెడ్డి.

## కందుకూరు రెడ్డి రాజులు
ప్రోలయ వేముడు బోయవిహారదేశానికి తన ప్రతినిధిగా మల్లారెడ్డిని నియమించాడు. మల్లారెడ్డి, అతని సంతతి (శ్రీగిరి, రెండో కోమటిరెడ్డి) కందుకూరు రాజధానిగా ఒక శతాబ్దికాలం పరిపాలించారు. 

## చిత్రమాలిక

File:Kondavid6.jpg|కొండవీడు కోట
File:Copper plates NMND-10.JPG| రాగిరేకులపై సంస్కృతం తెలుగు శాసనాలు సా.శ1358 (అనవోతా రెడ్డి)


## ఇవి కూడా చూడండి
కొండవీడు

## మూలాలు

* 

వర్గం:ఆంధ్రప్రదేశ్ చరిత్ర
కనప

**కనప** అనునది ఒక అందమైన చెట్టు పేరు. ఈ కనపచెట్టు 4 నుంచి 8 మీటర్ల ఎత్తు పెరుగుతుంది. కొన్ని ప్రదేశాలలో 15 మీటర్ల ఎత్తు పెరుగుతుంది. దీని శాస్త్రీయ నామం Barringtonia racemosa. దీనిని సముద్రపండు అని కూడా అంటారు. ఆకులు ప్రత్యామ్నాయంగా ఉంటాయి కొమ్మల చివర్లలో సమూహాలలో ఉంటాయి, ఇవి 180-320 x 55-145 మిమీ, 5-12 మిమీ పొడవు తో ఉంటాయి. ఆకు యొక్క దిగువ భాగంలో మధ్యభాగాలు  ఉంటాయి ,శాఖల సిరలు రెండు వైపులా కనిపిస్తాయి. కనప  పువ్వులు 1 మీ. మొగ్గలు గులాబీ, ఎరుపు రంగుల లో ఉంటాయి  35 మి.మీ వెడల్పు వరకు ఉంటాయి .  పండు చతురస్రాకార, 65 x 40 మిమీ. ప్రతి పండులో మెత్తటి, పీచు మాంసంతో చుట్టుముట్టబడిన ఒకే విత్తనం ఉంటుంది.కనప  తీరప్రాంతములలో వుండే  జాతి,  తేమతో కూడిన వాతావరణం లో  పెరుగుతుంది. హిందూ మహాసముద్రంలో ఉష్ణమండల ,ఉపఉష్ణమండల తీరాల వెంట,  దక్షిణాఫ్రికా యొక్క తూర్పు తీరంలో, మొజాంబిక్, మడగాస్కర్, ఇండియా, శ్రీలంక, మలేషియా, థాయిలాండ్, లావోస్, దక్షిణ చైనా, ఉత్తర ఆస్ట్రేలియా, జపాన్ లో వుండే  ర్యూక్యూ దీవులు  ఇది పొడి పరిస్థితులలో బాగా పెరుగుతుంది కాని తేలికపాటి మంచును కూడా తట్టుకోదు.కనప చెట్టు  ఉప్పు నీటిని తట్టుకోగలదు అందువల్లనే సముద్ర   తీరములలో   పెరుగుతుంది. మంచు సంభవించని పొడి పరిస్థితులలో కూడా కనప  పెరుగుతుంది  మన దేశములో  కేరళ లోని  కొట్టాయం, అలప్పుజ, కాసరగోడ్, కొల్లం, తిరువనంతపురం  జిల్లాలలో  వీటి పెరుగుదల ఉన్నది    

**ఉపయోగము**  కనప  మూలాలు దక్షిణ ఆఫ్రికా వంటి దేశాలలో  చర్మశుద్ధి కోసం వాడటం ,   రంగులు వేయడానికి  ఉపయోగించబడుతుంది. యు కాగితపు పరిశ్రమకు గుజ్జు కోసం కూడా ఉపయోగించబడింది. మలేరియా, దగ్గు, ఉబ్బసం, కామెర్లు, తలనొప్పి, కంటి మంట, విరేచనాలు, పుండ్లకు  ఉపయోగించబడతాయి.కీళ్ళ  చికిత్సకు  బెరడు కషాయాల తయారి లో   ఉపయోగిస్తారు.కనప  అలంకార చెట్టు వేగంగా సులభంగా పెరుగుతుంది     దీని  కలప బరువులో తేలికైనది, మృదువైనది,  కానీ మన్నికైనది కాదు. ఇది  బరువు తక్కువగా ఉన్న గట్టి చెక్క ఉంటుంది . ఇది తాత్కాలిక నిర్మాణం, తేలికపాటి పని కోసం కలపను ఉపయోగిస్తారు.  గృహోపకరణాలు, వ్యవసాయ పనిముట్లు, పెట్టెలు , డబ్బాలు, తయారీకి అనుకూలంగా ఉంటుంది 

Image:穗花棋盤腳 Barringtonia racemosa - panoramio (1).jpg|Flowers and foliage
Image:Barringtonia_racemosa_new_leaves.JPG|New leaves


Image:Barringtonia_racemosa_young_leaves.JPG|Young leaves
Image:Barringtonia_racemosa_roots_enhanced.jpg|Roots in stream bank


## మూలాలు

వర్గం:లెసిథిడేసి
ఏనుగుదంత

**ఏనుగుదంత** ఒక చెట్టు పేరు. దీని శాస్త్రీయ నామం కెప్పారిస్ డెసిడ్వా (Capparis decidua). ఇది చాలా కొమ్మలు ఉండే చిన్న చెట్టు. ఇది దాదాపు 5 మీటర్ల ఎత్తు పెరుగుతుంది. ఈ చెట్టును భారతీయ భాషలలో సాధారణంగా కెర్డా, కైర్, కరీర్, కిరిర్, కరీల్ మొదలైన పేర్లతో పిలుస్తారు ఉదాహరణకు (హిందీలో: करीर లేదా कैर సింధీలో: ڪِرڙ).

## వృక్షపు లక్షణాలు
ఏనుగుదంత చెట్టు ఆఫ్రికా, మధ్యప్రాచ్యం, దక్షిణాసియాలోని పొడి ప్రాంతాలలో కనిపించే గుబురైన చిన్న పొదలాగా ఉండే చెట్టు. ఇది థార్ ఎడారి ప్రాంతాల్లో కూడా కనిపిస్తుంది. చెట్టు కురుచని, ఆకులు లేని పొడవాటి కొమ్మలతో ఉంటుంది. లేత కొమ్మలపై కొన్ని చిన్న ఆకులు కనిపిస్తాయి. ఈ చెట్టు ఐదు మీటర్ల (15 అడుగులు) కంటే ఎత్తుకు పెరగటం చాలా అరుదు.

కొత్త ఆకులు నవంబరు నుండి జనవరి మధ్యకాలంలో చిగురిస్తాయి. మార్చి - ఏప్రిల్ నెలల్లో, మరలా ఆగస్టు-సెప్టెంబరు నెలల్లో ప్రస్ఫుటంగా కనిపించే ఎర్రని పూలు పూస్తాయి. ఈ పూలు ఫలదీకరణం చెంది మే, అక్టోబరు నెలల్లో పండ్లు కాస్తాయి. ఈ చెట్టుకు కాసే గులాబీ రంగు బెర్రీ ఫలాలను పక్షులు బాగా తింటాయి. ఈ చెట్టు మొదలును నరికినా తిరిగి వేళ్లనుండి ఊడలతో కొత్త కొమ్మను అవలీలగా ఏర్పరచుకోగలదు. ఏనుగుదంత చెట్టు అత్యంత దుర్భరమైన కరువు పరిస్థితులను కూడా తట్టుకోగలదు. కొంతవరకు చలిని భరించగలదు.

## ఉపయోగాలు
తీవ్రమైన ఎడారి ప్రాంతాలలో మనగలిగే ఈ చెట్టుకు ఆయా ప్రాంతాల్లో చాలా విలువైనది. తీక్షణమైన రుచిగల పండ్లను కూరలలోనూ, ఊరగాయలలోనూ ఉపయోగిస్తారు. పండ్లు కీటకనాశకమైన పక్షులను ఆకట్టుకోవటానికి సహాయపడతాయి. ఈ చెట్టును సాంప్రదాయక వైద్యంలోనూ, మూలికా వైద్యంలోనూ ఉపయోగిస్తారు. అంతేకాక ఎడారి, పొడి ప్రాంతాలలో ఈ చెట్టును, లాండ్‌స్కేప్ గార్డెనింగుకు, వనపునరుద్ధరణకు ఉపయోగిస్తారు. ఇది భూమికోతను అరికడుతుంది

## మహాభారతంలో ఏనుగుదంత
మహాభారతంలోని కర్ణపర్వం, 30వ అధ్యాయం, 24వ శ్లోకంలో శమీ, పీలువృక్షాలతో పాటు ఏనుగుదంత యొక్క ప్రస్తావన ఉంది. ఈ ప్రస్తావన దిగువ సంస్కృతంలో చూడవచ్చు:
:शमी पीलु करीराणां वनेषु सुखवर्त्मसु (శమీ పీలు కరీరాణామ్ వనేశు సుఖవర్తమసు)
:अपूपान सक्तु पिण्डीश च खाथन्तॊ मदितान्विताः (అపూపాన్ సక్తు పిండీశ చ ఖాథన్తో మదితాన్వితాః)

## చిత్రమాలిక

Image:Capparis decidua tree with fruits.JPG|ఏనుగుదంత చెట్టు
Image:Capparis decidua tree.JPG|ఏనుగుదంత చెట్టు
Image:Capparis decidua unripe fruits.JPG|ఏనుగుదంతపు పచ్చి పండ్లు
Image:Capparis decidua ripe fruits.JPG|ఏనుగుదంతపు మాగిన పండ్లు
Image:Capparis decidua ripe fruit.JPG|ఏనుగుదంతపు మాగిన పండు


## మూలాలు

వర్గం:కెప్పారేసి
పల్లవి

కర్ణాటక సంగీతంలో **పల్లవి** పాటలో ఒక నేపథ్య వరుస. జానపద సంగీతంలో కనిపించే అనేక అంశాలలో పల్లవి ఒకటి. అనుపల్లవి, చరణాలు ఇతర రెండు సాధారణ అంశాలు. ఇది కర్ణాటక పాటలలో, కీర్తన, కృతి, పాదం మొదలైన వాటిలో కనిపిస్తుంది. పల్లవి కర్ణాటక సంగీతములలో మాత్రమే కాకుండా, సమకాలీన శ్రావ్యమైన, భక్తి పాటలు, స్క్రీన్ ప్లేలలో కూడా ఒక అంశం. సాధారణంగా పల్లవి మొదటి వరుసలలో వస్తుంది, అందుకే దీనిని తమిళంలో పిక్, ఫస్ట్, ఫేస్ అని పిలుస్తారు. హిందూతాని సంగీతంలో దీనిని స్టై అంటారు. పాటల్లో మొదటి అంశంగా పల్లవి వస్తుండగా, అనుపల్లవి, చరణం అంశాల వెంబడి పల్లవి పదేపదే పాడటం జరుగుతుంది. పాటలో రెండు లేదా అంతకంటే ఎక్కువ సార్లు పల్లవి రావటం వలన పాటలోని పల్లవి సంగీతాభిమానులకు బాగా గుర్తుండి పోతుంది.

## పల్లవి పద ఉద్భవం
***ప** అనే అక్షరం పదం లేదా పదబంధం అనే పదాల నుంచి ఉద్భవించింది;
***ల్ల** కవిత్వం లేదా లయ అనే పదాల నుంచి ఉద్భవించింది;
***వి** అనే అక్షరం విన్యాసం అనే పదం నుంచి ఉద్భవించింది

## ఉదాహరణలు
పల్లవి : పాటలో మొదటి భాగం. ఇది ప్రతి చరణం తర్వాత మళ్ళీ పాడవలసి వుంటుంది. అనుపల్లవి : పల్లవి తర్వాత పాడే మొదటి చరణం.చరణాలు : చరణాలు పల్లవి తర్వాత పాడే భాగము. ఇవి సామాన్యంగా 3-5 ఉంటాయి.

పల్లవి ఉదాహరణ : శ్రీతుంబుర నారద నాదామృతంస్వర రాగ రసభావ తాళాన్వితం

అనుపల్లవి ఉదాహరణ : సంగీతామృత పానం ఇది స్వరసుర జగతి సోపానంశివుని రూపాలు భువికి దీపాలు స్వరం పదం ఇహం పరం కలిసిన

శ్రీతుంబుర నారద నాదామృతంస్వర రాగ రసభావ తాళాన్వితం

మొదటి చరణం ఉదాహరణ : సప్త వర్ణముల మాతృకగా శుద్ధ వర్ణముల డోలికగా సప్త వర్ణముల మాతృకగా శుద్ధ వర్ణముల డోలికగా ఏడు రంగులే తురగములై శ్వేతవర్ణ రవి కిరణములైసపస దరిసనిదపమగ నిస మగరిసనిససగమ గమప మపనిస గరిసని సనిదప సనిదపమ

శ్రీతుంబుర నారద నాదామృతంస్వర రాగ రసభావ తాళాన్వితం

## మూలాలు

## యితర లింకులు

వర్గం:కర్ణాటక సంగీతం
అడవిలవంగపట్ట

****అడవిలవంగపట్ట**చెట్టు** లారెల్ (Laurel) కుటుంబానికి చెందిన సుగంధభరితమయిన ఎల్లప్పుడూ పచ్చగా ఉండే చెట్టు. ఇది దాదాపు 30 మీటర్ల ఎత్తు పెరుగుతుంది. దీని వృక్ష శాస్త్రీయ నామం Cinnamomum iners. సిన్నమోమం (Cinnamomum) యొక్క జాతులైన వీటి ఆకులలో, బెరడులో సుగంధ నూనెలు ఉంటాయి. ఈ చెట్లు ఆర్థికంగా ముఖ్యపాత్రవహిస్తున్నాయి. ఉత్తర అమెరికా, మధ్య అమెరికా, దక్షిణ అమెరికా, ఆసియా, ఒషానియా, ఆస్ట్రలేషియా ఉష్ణమండల, ఉప ఉష్ణమండల ప్రాంతాలలో సిన్నమోమం జాతికి చెందినవి 300 పైగా రకాలున్నాయి.

## ఇవి కూడా చూడండి
లవంగము

## బయటి లింకులు

వర్గం:లారేసి
కామాక్షి

**కామాక్షి** అనునది ఒక ఔషధ మొక్క. దీనిని మదన కామాక్షి, రణగువ్వ, మదనమస్తు అని కూడా పిలుస్తారు. దీని శాస్త్రీయ నామం Cycas circinalis.

## పంపిణీ
కామాక్షి జిమ్నోస్పెర్మ్గా జాతి మాత్రమే, వీటి మూలాలు శ్రీలంక జాతులుగా గుర్తించబడ్డాయి.

## సేద్యం
ఈ మొక్కను ఎక్కువగా హవాయిలో పండిస్తారు, ప్రకృతి దృశ్యంలో ప్రదర్శన కొరకు, చీలికలు ఉండే ఆకుల కోసం.

## ఆహారంగా ఉపయోగించుట
వీటి విత్తనాలు విషపూరితం. విత్తనాలలో ఉన్న శక్తివంతమైన విషాన్ని నీటిలో విత్తనాలను నానబెట్టుట ద్వారా తొలగించబడుతుంది. మొదటిసారి విత్తనాలు నానబెట్టిన నీరు పక్షులు, మేకలు, గొర్రెలు, పందులను చంపగలుగుతాయి. తరువాత నానబెట్టిన నీరు ప్రమాదకరం కాదని చెబుతారు. చివరగా నానబెట్టిన తరువాత ఈ విత్తనాలను ఎండబెట్టి తరువాత పిండి వలె చేస్తారు. ఈ పిండిని టోర్టిల్లాలు, తమలేల వంటి ఆహార పదార్థాల తయారీలోను, సూప్, జావ తయారీకి ఉపయోగిస్తారు.

## ఇవి కూడా చూడండి

## బయటి లింకులు

వర్గం:వృక్ష శాస్త్రము
కొమాండూరి రామకృష్ణమాచార్యులు

**కొమాండూరి రామకృష్ణమాచార్యులు** సంస్కృతాంధ్ర పండితులు, రచయిత, లిపి శాస్త్రవేత్త, శాసన పరిశోధకులు.

వీరు నెల్లూరు సమీపంలోని గంగవరంలో జన్మించారు. వీరు నెల్లూరులోని వెంకటగిరి మహారాజాగారి ఉన్నత పాఠశాలలో మెట్రిక్యులేషన్ చదివారు. తరువాత చెన్నైలోని క్రైస్తవ కళాశాలలో చేరి ఎఫ్.ఏ. పరీక్షలో ఉత్తీర్ణులై, పిదప పచ్చయప్ప కళాశాలలో చదివి బి.ఏ. పట్టా పొందారు.

వీరు నెల్లూరులో కొంతకాలం ఉపాధ్యాయునిగా పనిచేసి తర్వాత కలెక్టరు కార్యాలయంలో పనిచేసి, పిదప ప్రభుత్వ పురాతత్వ శాఖకు సంబంధించిన శాసనశాఖలో చేరి ప్రాచీన లిపులలో ఉన్న శాసనాలను చదవటంలో నిష్ణాతులయ్యారు. ఆ శాఖలో వీరు సూపరింటెండెంట్ పదవిని అలంకరించి చివరకు అఖిల భారత శాసన పరిశోధన శాఖకు అధిపతిగా నియమితులయ్యారు. వీరి అమూల్యమైన పరిశోధనలకు మెచ్చి ప్రభుత్వంవారు వీరికి "రావు బహద్దూర్" గౌరవం ఇచ్చారు.

వర్గం:నెల్లూరు జిల్లా రచయితలు
వర్గం:నెల్లూరు జిల్లా భాషావేత్తలు
వర్గం:నెల్లూరు జిల్లాకు చెందిన చరిత్ర పరిశోధకులు
వర్గం:నెల్లూరు జిల్లా ఉపాధ్యాయులు
బలిపీఠం (అయోమయ నివృత్తి)

* బలిపీఠం - తెలుగు నవల
* బలిపీఠం - తెలుగు సినిమా
* బలిపీఠంపై భరతనారి - తెలుగు సినిమా
బండారు రామస్వామి

**బండారు రామస్వామి** (1893 - 1965) ప్రముఖ నాట్య కళాకారులు.

## జననం
వీరు 1893లో గుంటూరులో జన్మించారు.

## రంగస్థల ప్రస్థానం
వీరు 1906 సంవత్సరంలో "విబుధరంజని శృంగార హిందూ నాటక సమాజం" వారి పాండవ విజయం నాటకంలో అభిమన్యుని పాత్రతో ప్రప్రథమంగా నాటకరంగంలో ప్రవేశించారు. ఆ తర్వాత వారి సారంగధర, వేణీసంహారం మొదలైన నాటకాలలో నటించారు.

వీరు 1912లో పొత్తూరు హనుమంతరావు, పాదర్తి సోమయ్య నాయుడు, ప్రత్తి సుబ్రహ్మణ్యం మొదలగు వారితో "మూన్ థియేటర్" అనే సంస్థను స్థాపించి అనేక చారిత్రక, పౌరాణిక నాటకాలు ప్రదర్శించారు. వీరు గయోపాఖ్యానంలో గయుడు, బిల్హణీయంలో బిల్హణుడు, ప్రసన్నయాదవంలో శ్రీకృష్ణుడు, హరిశ్చంద్రలో హరిశ్చంద్రుడు, బొబ్బిలి యుద్ధంలో రంగారాయుడు, ప్రచండ చాణక్యంలో చాణక్యుడు, రాణీ సంయుక్తలో పృథ్వీరాజు మొదలైన ప్రముఖ నాయక పాత్రలు పోషించి గుంటూరు నాటక రంగంలో గొప్ప నటుడిగా పేరుపొందారు.

వీరి నాయకత్వంలో మూన్ థియేటర్ 1916లో రాజమండ్రిలో జరిగిన బొబ్బిలి యుద్ధం నాటకపోటీలలోను, గుంటూరులో జరిగిన ప్రసన్న యాదవం నాటకపోటీలోను ఉత్తమ ప్రదర్శన పురస్కారం పొందాయి. 1917లో బెజవాడలో జరిగిన పాదుషా పరాభవం నాటకంలోని రాజసింహ పాత్రపోషణకుగాను స్వర్ణ పతకం పొందారు. వీరు రచయితగా బందిఖానా, భక్త రామదాసు, కర్ణుని స్వామిభక్తి, దమయంతి మొదలైన ఏకపాత్రాభినయం రచనలను నిర్వహించారు.

## మరణం
వీరు 1965 ఏప్రిల్ 15 తేదీన 72వ ఏటషిర్డీ సాయిబాబా తెప్పోత్సవాలకు విజయవాడ వెళ్లి అకస్మాత్తుగా సంభవించిన కృష్ణానది పడవ ప్రమాదంలో మునిగిపోయి పరమపదించారు.

## మూలాలు

వర్గం:1893 జననాలు
వర్గం:1965 మరణాలు
వర్గం:గుంటూరు జిల్లా రంగస్థల నటులు
వర్గం:నీటిలో మునిగి మరణించినవారు
కేసరావళి

**కేసరావళి ** ని పుష్పం లోని పునరుత్పత్తి భాగాలలో పురుష ప్రత్యుత్పత్తి భాగాలుగా పరిగణిస్తారు. కేసరాల సముహాన్ని కేసరావళి అంటారు. ఈ సమూహంలో కేసరాలు అనేక విధాలుగా అమరి ఉంటాయి. వాటి ఎత్తులోను వైవిధ్యాన్ని కనబరుస్తాయి. ఒక కేసరావళిలో నాలుగు కేసరాలు ఉండి, వాటిలో రెండు కేసరాలు పొడువుగను, రెండు కేసరాలు పొట్టిగాను ఉంటాయి. ఇట్లాంటి అమరికను 'ద్విదీర్ఘ కేసరావళి ' అని అంటారు. ఒక కేసరావళి సమూహంలో ఆరు కేసరాలు ఉండి, వాటిలో నాలుగు పొడువుగానూ, రెండు పొట్టిగానూ ఉంటే దానిని 'చతుర్దీర్ఘ కేసరావళి ' అని పిలుస్తారు. 
కేసరావళిలో రకరకాల సంసంజనాన్ని చూడవచ్చు. ఈ సంసంజనం కేసరదండాలకు పరిమితమైతే దానిని బంధకం(Adalphy) అంటారు. ఏర్పడిన కేసరపుంజాల సంఖ్యను అనుసరించి వాటిని ఏకబంధక కేసరావళి (ఉదా: మందార)గా, ద్విబంధక కేసరావళి (ఉదా: చిక్కుడు) గా, బహుబంధక కేసరావళి (ఉదా: బూరూగ) గానూ వ్యవహరిస్తారు. కొన్ని వర్గాలలో కేసరాలు ఆకర్షణ పత్రావళితో అసంజనమవుతాయి. దీనిని మకుటదళోపరిస్థిత కేసరావళి అని పిలుస్తారు. కేసరావళి అండకోశంతో సంయుక్తమైతే దానిని స్త్రీపురుషాంగయుతమైన కేసరావళిగా వ్యవహరిస్తారు. కేసరావళిలో పరాగకోశాలు మాత్రమే సంసంజనాన్ని చూపి, కేసరదండాలు విడివిడిగా ఉంటే దానిని పరాగకోశ సంయుక్త కేసరావళి (Syngensious) అని;  కేసరదండాలు, పరాగకోశాలు పూర్తిగా సంయుక్తమైతే  ఆ స్థితిని సంయుక్త కేసరావళి అని పిలుస్తారు.  

## కేసరం
కేసరము కేసరావళిలో ఒక భాగం. పుష్పములో ఉండే పురుష భాగము. ఇది పుప్పొడి ఉత్పత్తి చేసే పుష్పం యొక్క పునరుత్పత్తి అంగం. కేసరమును ఆంగ్లంలో స్టామెన్ (stamen) అంటారు, స్టామెన్ పదం లాటిన్ నుండి వచ్చింది, దీని అర్థం నిలువుపోగు దారం. ప్రతి కేసరం ప్రధానంగా మూడు భాగాలు కలిగి ఉంటుంది. 1. కేసరదండం, 2. పరాగకోశం,     3. సంయోజకం.
### కేసరదండం
కేసరాలలో ఇది కాడ (filament) వంటి నిర్మాణం. ఇది పరాగకోశానికి వృంతం వలె పని చేస్తుంది. కొన్ని కేసరాలలో ఈ కేసరదండాలు పొడువుగాను, మరికొన్నిటిలో పొట్టిగానూ ఉంటాయి.
### పరాగకోశం
కేసరంలో ఈ భాగాన్ని పుప్పొడి తిత్తి (anther) అని పిలుస్తారు. ఇది పరాగరేణువులను ఉత్పత్తి చేసే సూక్ష్మసిద్ధబీజాశయం. ఈ పరాగకోశానికి రెండు విభాగాలు/తమ్మెలు లేదా కక్ష్యలు ఉంటాయి. పరాగకోశం ఏక కక్ష్యాయుతంగా ఉండటాన్ని మందారలో గమనించవచ్చు. పరాగకోశ కక్ష్యలు నిర్ధిష్టమైన గాడి వెంట విధారకత చెంది పరాగరేణువులను విడుదల చేస్తాయి. ఈ గాడులు పుష్పకేంద్రకం వైపు ఉంటే దానిని అంతర్ముఖాలని, పరిధివైపు ఉంటే బహిర్ముఖాలని వ్యహరిస్తారు.  ఇవి కింజల్కం కాడకు (filament) మూల వద్ద లేదా మధ్య భాగంలో అతుక్కొని ఉంటాయి. లోబ్స్ మధ్య శుభ్రమైన కణజాలం ఉంటుంది, దీనిని కనెక్టివ్ అంటారు. ఒక విలక్షణ కింజల్కం (anther) నాలుగు మైక్రోస్పోరేంజియాలను కలిగి ఉంటుంది. కింజల్కంలో ఉన్న మైక్రోస్పోరేంజియా, సాక్సులు లేదా పాకెట్స్ (locules) రూపంలో ఉంటుంది.

### సంయోజకం
పరాగకోశాలతో కలిసి ఉండే కేసరదండం చివరి భాగాన్ని సంయోజకం అని పిలుస్తారు. ఇది పీఠ సంయోజితంగా, పృష్ట సంయోజితంగా, అశ్లేషితంగా, బిందుపద సంయోజితంగాను ఉంటాయి.

## ఇవి కూడా చూడండి
#అండకోశం
#అండాశయం
#ప్రత్యుత్పత్తి
## మూలాలు

వర్గం:వృక్ష శాస్త్రము
పోతువెదురు

పోతువెదురు వెదురు జాతులలో గట్టిగా, బలంగా ఉండే గడ్డిచెట్టు. ఇది 8 నుంచి 16 మీటర్ల ఎత్తు పెరుగుతుంది. దీని అడ్డుకొలత 2 నుంచి 8 సెంటీమీటర్లు ఉంటుంది. ముందు ఆకుపచ్చగా ఉండే ఈ చెట్టు పెరిగె కొలది పసుపు పచ్చ రంగులోకి మారుతుంది.
దీని పుష్ప కేసరములు పొడవుగా పెరుగుతాయి. దీని శాస్త్రీయ నామం Dendrocalamus strictus.

ఆంగ్లంలో సాధారణ పేర్లు: కలకత్తా వెదురు (Calcutta Bamboo), గట్టి వెదురు (hard bamboo), ఇనుప వెదురు (iron bamboo), మగ వెదురు (male bamboo), ఘన వెదురు (solid bamboo), రాయి వెదురు (stone bamboo)

ఈ మొక్క చాలా విశిష్టమైనది ఇది డొల్లతనం లేకుండా గట్టిగా ఉంటుంది. ఆకులు సరళంగా బల్లెము ఆకారంలో, ఆధారం వద్ద గుండ్రంగా మొదలై, కొన కూచిగా, 25 సెం.మీ. పొడవు, 3 సెం.మీ. వెడల్పు ఉంటాయి. 

## బయటి లింకులు

* Calcutta Bamboo 

వర్గం:వృక్ష శాస్త్రము
కళ్యాణ్ లోక్‌సభ నియోజకవర్గం

**కళ్యాణ్ లోక్‌సభ నియోజకవర్గం** (Kalyan Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. 2008లో జరిగిన నియోజకవర్గాల పునర్వ్యవస్థీకరణ ఫలితంగా ఇది కొత్తగా ఏర్పడింది. 2009లో తొలిసారిగా ఇక్కడ జరిగిన ఎన్నికలో శివసేన పార్టీకి చెందిన ఆనంద్ పరంజపే విజయం సాధించాడు.
## నియోజకవర్గంలోని సెగ్మెంట్లు
#అంబర్‌నాథ్
#ఉల్లాస్‌నగర్
#కళ్యాణ్ తూర్పు
#డోంబివిలి 
#కళ్యాణ్ రూరల్
#ముంబ్రా-కల్వా
## విజయం సాధించిన అభ్యర్థులు
*2009: ఆనంద్ పరంజపే (శివసేన పార్టీ)
## 2009 ఎన్నికలు
2009లో జరిగిన ఎన్నికలలో శివసేనకు చెందిన ఆనంద్ పరంజపే తన సమీప ప్రత్యర్థి ఎన్సీపీకి చెందిన వసంత్ దవ్ఖారేపై 24,202 ఓట్ల మెజారిటీతో విజయం సాధించాడు. ఆనంద్‌కు 2,12,476 ఓట్లు రాగా, వసంత్‌కు 1,88,274 ఓట్లు లభించాయి. ఎంఎన్సీ అభ్యర్థి వైశాలి దారేకర్‌కు 1,02,063 ఓట్లు లభించాయి.
## ఇవి కూడా చూడండి
*కళ్యాణ్
*థానే జిల్లా

## మూలాలు

## వెలుపలి లంకెలు

వర్గం:మహారాష్ట్ర లోక్‌సభ నియోజకవర్గాలు
ధనుపురం

**ధనుపురం **గ్రామం శ్రీకాకుళం జిల్లా హిరమండలం మండలం లోని రెవెన్యూయేతర గ్రామం. ఈ ఊరుకు ఒక గ్రామపంచాయితీ ఉంది. ఈ ఊరు శ్రీకాకుళం నుండి పాతపట్నము వచ్చే మార్గమద్యలో వున్నప్పటికీ ఈ గ్రామానికి మండల స్థాయిలలో సరైన గుర్తింపు లేదు. ఈ ఊరికి సమీపంలో వున్న తంప గ్రామంలో ఒక భాగంగా ఈ ఊరిని రెవెన్యూ పరంగా గుర్తించడం విశేషం. వై.యస్.షర్మిల పాదయాత్రలో 3000కి.మీ మైలురాయి ఈ ఊరికి చేరడంతోనే పూర్తికావడం మరొక విశేషం. ఈ గ్రామంలో కొన్ని భూములు మహేంద్రతనయ నది ఒడ్డున ఉండుట చేత సారవంతమైనవి. మిగిలిన భూములుకు పొగడవల్లి చెరువులోని నీరు ఆధారం. ఈ గ్రామంలో సుమారు 500 ఇల్లు ఉన్నాయి. ఈ గ్రామం పాతపట్నం శాసనసభ నియోజకవర్గానికి చెందింది.

## మూలాలు

## వెలుపలి లంకెలు

వర్గం:హిరమండలం మండలం లోని  రెవెన్యూయేతర గ్రామాలు
నాగపూర్ లోక్‌సభ నియోజకవర్గం

నాగ్పూర్ లోక్‌సభ నియోజకవర్గం (Nagpur Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. ఇప్పటి వరకు జరిగిన 15 ఎన్నికలలో ఇక్కడి నుంచి కాంగ్రెస్ పార్టీ 12 సార్లు విజయం సాధించింది. భారతీయ జనతా పార్టీ, ఆలిండియా ఫార్వర్డ్ బ్లాక్, ఇండిపెండెంట్ సభ్యుడు ఒక్కోసారి విజయం సాధించారు.
## నియోజకవర్గంలోని సెగ్మెంట్లు
#నాగపూర్ సౌత్ వెస్ట్ 
#నాగపూర్ దక్షిణ 
#నాగ్పూర్ తూర్పు
#నాగ్పూర్ మధ్య
#నాగ్పూర్ పశ్చిమ
#నాగ్పూర్ ఉత్తర
## విజయం సాధించిన అభ్యర్థులు
*1951: అనుసూయాభాయ్ పురుషోత్తం కాలె (కాంగ్రెస్ పార్టీ)
*1957: అనుసూయాభాయ్ పురుషోత్తం కాలె (కాంగ్రెస్ పార్టీ)
*1962: మాధవ్ శ్రీహరి అనే (ఇండిపెండెంట్)
*1967: నరేంద్ర-ఎస్-దియోఘరె (కాంగ్రెస్ పార్టీ)
*1971: జంబువంత్‌రావ్ ధోటె (ఆలిండియా ఫార్వర్డ్ బ్లాక్)
*1977: గేవ్ మాంచెర్సా అవారి (కాంగ్రెస్ పార్టీ)
*1980: జంబువంత్‌రావ్ ధోటె (కాంగ్రెస్ పార్టీ)
*1984: బన్వారిలాల్ పురోహిత్ (కాంగ్రెస్ పార్టీ)
*1989: బన్వారిలాల్ పురోహిత్ (కాంగ్రెస్ పార్టీ)
*1991: దత్తా మేఘే (కాంగ్రెస్ పార్టీ)
*1996: బన్వారిలాల్ పురోహిత్ (భారతీయ జనతా పార్టీ)
*1998: విలాస్ ముత్తెమ్వార్ (కాంగ్రెస్ పార్టీ)
*1999: విలాస్ ముత్తెమ్వార్ (కాంగ్రెస్ పార్టీ)
*2004: విలాస్ ముత్తెమ్వార్ (కాంగ్రెస్ పార్టీ)
*2009: విలాస్ ముత్తెమ్వార్ (కాంగ్రెస్ పార్టీ)
## 2009 ఎన్నికలు
2009 ఎన్నికలలో కాంగ్రెస్ పార్టీ అభ్యర్థి విలాస్ ముత్తెమ్వార్ తన సమీప ప్రత్యర్థి భారతీయ జనతా పార్టీకి చెందిన బన్వారిలాల్ పురోహిత్‌పై 24,399 ఓట్ల మెజారిటీతో విజయం సాధించాడు. విలాస్‌కు 3,15,148 ఓట్లు రాగా, బన్వారీలాల్‌కు 2,90,749 ఓట్లు లభించాయి. బీఎస్పీ అభ్యర్థి మాణిక్‌రావ్ వైద్యకు 1,18,741 ఓట్లు లభించాయి.
## ఇవి కూడా చూడండి
*నాగ్పూర్
*నాగ్పూర్ జిల్లా

## మూలాలు

## వెలుపలి లంకెలు

వర్గం:మహారాష్ట్ర లోక్‌సభ నియోజకవర్గాలు
రేవడిచెట్టు

రేవడిచెట్టు దాదాపు 15 మీటర్ల ఎత్తు పెరుగుతుంది. దీని కొమ్మలను వంట చెరుకుగా ఉపయోగిస్తారు. ఎప్పుడు పచ్చగా ఉండే మధ్యరకపు చెట్టు. దీని ఆకులు పొడవుగా ఉండి దీని పైన ఉన్న గీతలు (నాళాలు) మడతలతో ఆకర్షణ కలిగి ఉంటాయి.
దీని శాస్త్రీయ నామం Dillenia indica. రేవడిచెట్టును ఉవ్వ, ఉప్పు పొన్న, కలింగ, చిన్నకలింగ, పెద్దకలింగ అని కూడా పిలుస్తారు. ఇంగ్లీషులో Sand Paper Tree, Elephant apple అని అంటారు. ఇది సాధారణంగా చిన్నది అయినప్పటికీ 30 మీటర్ల ఎత్తు వరకు పెరుగుతుంది. తక్కువ నుండి క్రిందికి ఉంటుంది ఈ మొక్క స్థానిక ప్రజలకు తినదగిన పండు. ఈ మొక్కలు చైనా, భారతదేశం, శ్రీలంక, నేపాల్, భూటాన్, మయన్మార్, థాయిలాండ్, లావోస్, వియత్నాం, మలేషియా, ఇండోనేషియా, ఫిలిప్పీన్స్ లలో కనిపిస్తాయి. సమతులమైన ఉష్ణోగ్రత తేమతో ఉన్న మొక్క. ఇది 1,100 మీటర్ల ఎత్తులో కనిపిస్తుంది. కావలసిన ఉష్ణోగ్రతలు 30 - 40&nbsp;°C పరిధిలో ఉన్న ప్రాంతాలలో పెరుగుతుంది, దీనికి కావలిసిన వర్షపాతము సంవత్సరలో 3,000 - 4,000 మిమీ పరిధిలో అవసరం . ఎండిపోయిన నేలలలో పెరుగగలదు  .

**ఉపయోగములు:** ఆయుర్వేద మందుల తయారీలో మన దేశంలో అస్సాంతో పాటు మొత్తం ఈశాన్యంలోని వివిధ తెగల వారు విస్తృతంగా ఉపయోగించే మూలికలలో ఒకటి. ఇది అడవి హరిత మొక్కలలో ఒకటి. సాంప్రదాయకంగా, పండు లోపల ఉన్న రసంతో చుండ్రు, జుట్టు రాలడానికి చికిత్స చేయడానికి ఉపయోగించబడింది. ఈశాన్య భారతదేశంలో వివిధ ప్రాంతాలలో ఆకులు, బెరడు, ఆకుల రసాలను కలిపి క్యాన్సర్ విరేచనాల చికిత్స కోసం వాడతారు . ఆకులు, కాండం బెరడును రక్తస్రావ నివారిణి, గా ఉపయోగిస్తారు వీటి ఆకులు, బెరడు, పండ్లు, సంప్రదాయ మందుల తయారు చేయడం లో, యాంటీమైక్రోబయాల్, యాంటీఆక్సిడెంట్, అనాల్జేసిక్, యాంటీ ఇన్ఫ్లమేటరీ నిరోధతతో ఉన్నవి . కొన్ని పరిశోధనలో మధుమేహం వ్యాధి ( డయాబెటిక్) రక్తంలో గ్లూకోజ్, లిపిడ్ స్థాయిలు, ఆక్సీకరణ ఒత్తిడిని తగ్గిస్తావని బలమైన యాంటీ డయాబెటిక్ ప్రభావాన్ని కలిగి ఉన్నాయని, మధుమేహ (డయాబెటిస్) వ్యాధిని అదుపు చేయవచ్చని అధ్యయనంలో తెలిసింది

## మూలాలు


వర్గం:చెట్లు
పసుపుమణిచెట్టు

పసుపుమణిచెట్టు ఒక ఔషధ మొక్క. దీనిని కస్తూరి పసుపు, పసుపుచెట్టు అనికూడా పిలుస్తారు. సంస్కృతంలో దీనిని పీత-దారు; దారుహరిద్ర అంటారు. ఇది దాదాపు 2 నుంచి 3 మీటర్ల ఎత్తు పెరుగుతుంది. దీని శాస్త్రీయ నామం Berberis aristata.
## వెలుపలి లింకులు

వర్గం:బెర్బెరిడేసి
వాజ్యపుచెట్టు

**వాజ్యపుచెట్టు** లేదా **ముల్లుమోదుగ** (Erythrina variegata) ఎర్రని పూలు పూచే ఒక అందమయిన చెట్టు. దీని సాధారణ పేరు: **tiger's claw** or **Indian coral tree** ,  ఈ చెట్టు మొదలు నుంచి పై వరకు చెట్టంతా ముల్లు కలిగి ఉంటుంది. ఎక్కువగా గ్రామీణ ప్రాంతాలలో పందిరికి లేక వసారాకు ఆధారంగా ఈ చెట్టును నాటుతారు. దీని గింజలను బండపై రుద్ది శరీరంపై పెట్టుకుంటే వేడిగా ఉంటుంది. గింజలను బండపై రుద్ది తోటి పిల్లల శరీరంమీద పెట్టినపుడు వారు భయపడటం తరువాత కోపడటం జరుగుతుంటాయి. 

## వివరాలు

E. variegata ఒక ముళ్లతో కూడిన ఆకురాలు (deciduous) చెట్టు. ఇది దాదాపు 27 మీటర్ల ఎత్తు వరకు పెరుగుతుంది. దీని ఆకులు పిన్నేట్ (pinnate) గా ఉంటాయి — అంటే ఒక పొడవైన 20 సెం.మీ. ఆకు కాడ (petiole) ఉండి, దానిపై మూడు చిన్న ఆకులు (leaflets) ఉంటాయి. ప్రతి leaflet దాదాపు 20 సెం.మీ. పొడవు, మరియు అంతే వెడల్పుగా ఉంటుంది.
చెట్టు మీద ఎరుపు–కుంకుమ రంగులోని (scarlet లేదా crimson) పువ్వులు గుంపులుగా దట్టంగా వికసిస్తాయి, గింజలు నల్ల రంగులో ఉంటాయి. కొన్ని సందర్భాల్లో, కాకులు ఈ చెట్టు పువ్వులలో ఉండే తీపి రసాన్ని తాగుతూ, అనుకోకుండా ఈ చెట్టుకు పరాగసంపర్కం (pollination) లో సహకరిస్తున్నట్లు గమనించబడింది.

## ఉపయోగాలు
1. ముల్లుమోదుగ ఒక అలంకార చెట్టు (ornamental tree) గా చాలా విలువైనది. దీనికి ఎన్నో రకాల cultivars ఉన్నా, వాటిలో ‘Alba’ అనే రకం తెల్లని పువ్వుల కోసం ప్రసిద్ధి చెందింది.

2. వియత్నాంలో, ఈ చెట్టు ఆకులను పులియబెట్టిన మాంసాన్ని చుట్టడానికి ఉపయోగిస్తారు.

3. ఫిలిప్పీన్స్‌లో ఈ చెట్టును “dapdap” అని పిలుస్తారు. అక్కడ దీని చెట్టు బెరడు (bark) మరియు ఆకులు వైద్యం (alternative medicine)లో ఉపయోగిస్తారు.

4. ఈ చెట్టు అగ్రోఫారెస్ట్రీ (Agroforestry) వ్యవస్థల్లో కూడా ఎక్కువగా ఉపయోగిస్తారు. దీని ఆకులు పశువులకు మంచి పోషక విలువ ఉండుటవలన పశువులకు ఆహారం (fodder) గా కూడా ఉపయోగించబడతాయి.

5. ముడిగింజలు విషపూరితమైనవే, కానీ వండితే తినవచ్చు. గతంలో, ఈ చెట్టు గింజలు మరియు చెట్టు బెరడును చేపలను మందుగా నిద్రపోయేలా చేయడానికి ఉపయోగించేవారు, దీనివల్ల చేపలు సులభంగా పట్టుకునేవారు.

6. తైవాన్‌లోని ఫార్మోసన్ (Formosan) ఆదివాసీ ప్రజలు—పుయుమా (Puyuma) గిరిజనులు—ఈ చెట్టు కొమ్మను త్రవ్వి ఒక “టౌర్” (taur) అనే మగ్గం (mortar) తయారు చేస్తారు. ఇందులో ఆవిరి పెట్టబోయే అంటుకునే బియ్యం (sticky rice)ను తొక్కుతారు. 

## గ్యాలరీ

File:Erythrina variegata Blanco1.217.png|వృక్షశాస్త్ర illustration
File:Erythrina variegata flower.jpg|పువ్వు
File:Erythrina variegata kz01.jpg|Seed pods
File:Erythrina variegata (Indian coral tree) seeds, Tamuning, Guam.jpg|విత్తనాలు
File:Erythrina variegata seedling. Dededo, Guam.jpg|మొలక
File:Erythrina variegata mature tree. Hilton Resort, Dededo, Guam.jpg|బాగా పెరిగిన చెట్టు tree


## ఇవి కూడా చూడండి

మోదుగ

## మూలాలు

## బయటి లింకులు
* Indian Coral Tree 

వర్గం:ఫాబేసి కుటుంబ మొక్కలు
వార్థా లోక్‌సభ నియోజకవర్గం

**వార్థా లోక్‌సభ నియోజకవర్గం, ** మహారాష్ట్రలోని 48 లోక్‌సభ నియోజకవర్గాలలో ఒకటి. ఇది అమ్రావతి, వార్థా జిల్లాలలో విస్తరించియుంది. 2009లో జరిగిన లోక్‌సభ ఎన్నికలలో ఈ నియోజకవర్గం నుంచి కాంగ్రెస్ పార్టీకి చెందిన దత్తామేఘే విజయం సాధించాడు.
## నియోజావర్గంలోని సెగ్మెంట్లు
#ధమన్‌గాన్ రైల్వే
#మోర్శి
#అర్వి
#డియోలి
#హింగన్‌ఘాట్
#వార్థా

## పార్లమెంటు సభ్యులు

*

## ఇవి కూడా చూడండి
*వార్థా జిల్లా
*అమ్రావతి జిల్లా

## మూలాలు

## వెలుపలి లంకెలు
ఎరుపుమణిచెట్టు

ఎరుపుమణిచెట్టు (బెర్బెరిస్ వల్గరిస్) ను సాధారణంగా "కామన్ బార్బెరీ", "యూరోపియన్ బార్బెరీ" లేదా సూక్ష్మంగా "బార్బెర్" అని పిలుస్తారు. ఇది బెర్బెరిస్ జాతికి చెందిన పొద. ఇది తినదగిన గాఢ ఆమ్లత్వం గల బెర్రీలను ఉత్పత్తి చేస్తుంది. ఇది చాలా దేశాలలో ప్రజలు పుల్లని, ఉపశమనమిచ్చే పండ్లుగా తింటారు. పొద మధ్య, దక్షిణ ఐరోపా, వాయవ్య ఆఫ్రికా, పశ్చిమ ఆసియాకు చెందినది; ఇది బ్రిటిష్ ద్వీపాలు, స్కాండినేవియా, ఉత్తర అమెరికాతో సహా ఉత్తర ఐరోపాలో కూడా సహజసిద్ధమైంది. సహజసిద్ధంగా లేనప్పటికీ, గ్రామీణ న్యూజిలాండ్‌లో దీనిని పొలాల కంచె‌గా విస్తృతంగా సాగు చేస్తున్నారు. ఇది అనేక దేశాలలో దాని పండ్ల కోసం సాగు చేస్తారు.

## వర్ణన
ఇది 4 మీటర్లు (13 అడుగులు) ఎత్తు వరకు పెరుగుతున్న ఆకురాల్చే పొద. ఆకులు చిన్న దీర్ఘవృత్తాకారంగా, 2–5 సెంటీమీటర్లు (0.79–1.97 అంగుళాలు) పొడవు, 1-2 సెంటీమీటర్లు (0.39–0.79 అంగుళాలు) వెడల్పుతో ఉంటాయి; అవి 3–5 మి.మీ పొడవు గల మూడు కొమ్మల కంటకపత్రముతో కలిసి, 2–5 సమూహాలలో కలిసి ఉంటాయి. పువ్వులు పసుపు, 4–6 మిల్లీమీటర్లు (0.16–0.24 అంగుళాలు), వసంత ఋతువు చివరిలో 3–6 సెంటీమీటర్ల (1.2–2.4 అంగుళాలు) పొడవైన పానికిల్స్‌పై ఉత్పత్తి అవుతాయి. ఈ పండు 7-10 మిల్లీమీటర్లు (0.28–0.39 అంగుళాలు) పొడవు, 3–5 మిల్లీమీటర్లు (0.12–0.20 అంగుళాలు) వెడల్పుగా ఉంటుంది, వేసవి చివరిలో లేదా శరదృతువులో పండుతుంది; అవి తినదగినవి కాని పుల్లనివి.

## చిత్రమాలిక

Image:Berberis vulgaris3.jpg|Flowers
Image:Berberis-vulgaris-flowers.jpg
Image:Berberis vulgaris .jpg


## మూలాలు

వర్గం:బెర్బెరిడేసి
సొగసులచెట్టు

**సొగసులచెట్టు** సుమారుగా 20 మీటర్ల ఎత్తు పెరుగుతుంది. ఈ చెట్టు యొక్క బెరడు నునుపుగా అందంగా ఉంటుంది. దీని ఆకులు 8 నుంచి 15 సెంటి మీటర్ల పొడవు, 3 నుంచి 7 సెంటి మీటర్ల వెడల్పుతో గ్రుడ్డు ఆకారాన్ని పోలి ఉంటాయి. 
దీని పూతకొమ్మలు నిటారుగా 20 నుంచి 40 సెంటిమీటర్ల పొడవు ఉంటాయి. ఒక్కొక్క పుష్పం ఆరు రేకులు కలిగి ఉంటుంది. దీని రేకులు తెలుపు, లేత ఎరుపు రంగులో 2 నుంచి 4 సెంటిమీటర్ల పొడవు ఉంటాయి. దీని శాస్త్రీయ నామం Lagerstroemia speciosa.

## గ్యాలరీ

Image:Fruit, leaves & Drongo I IMG 5962.jpg|Fruit, leaves & Black Drongo in Kolkata, West Bengal, భారత దేశము.
Image:Flowers & leaves I IMG 1864.jpg|Flowers & leaves in Kolkata, West Bengal, భారత దేశము.
Image:Dried Fruits I IMG 1380.jpg|Dried Fruits in Kolkata, West Bengal, భారత దేశము.
Image:Dried Fruit I IMG 3279.jpg|Dried Fruits in Kolkata, West Bengal, భారత దేశము.


## మూలాలు


## బయటి లింకులు
* Queen Crape Myrtle  
* Banaba 

వర్గం:లైత్రేసి
సత్తిరాజు శంకర నారాయణ

## చిత్రకారుడు శంకర్
**సత్తిరాజు శంకర నారాయణ** (శంకర్) చిత్రకారుడు, దర్శకుడు ఐన బాపు తమ్ముడు. . శంకరనారాయణ బాబాయి బుచ్చిబాబు   ప్రముఖ రచయిత, కళాకారుడు. ఆకాశవాణిలో 1963 నుండి కొలువులో ఉండి, అనేక విధాలుగా సేవలందించి 1995 లో చెన్నై స్టేషను డైరెక్టర్ గా పదవీ విరమణ చేశాక, తనకు ఆసక్తి ఉన్న చిత్రకళా రంగంలో కృషి చేస్తున్నాడు. పలు రంగాలలో ఉన్న ప్రఖ్యాత భారతీయ వ్యక్తుల చిత్రాలను గీస్తూ, పలువురి మన్ననలందుకున్నాడు. 2008 లో హాసరేఖలు అనే పుస్తకం, శంకర్ గీసిన 80 మంది ప్రఖ్యాత భారతీయుల చిత్రాలతో, హాసం ప్రచురణలు వారిచే ప్రచురించబడింది. శంకర్ బొమ్మల కొలువు అనే పేరుతో, శంకర్ చిత్రాలు అక్టోబరు 2011 లో, హైదరాబాదు లోని ICCR Art Gallery రవీంద్రభారతిలో ప్రదర్శించబడ్డాయి.  శాస్త్రియ సంగీత కళాకారుల చిత్రాలను కార్పొరేషన్‌వారు   తమ పురావస్తు చిత్రాల భాండాగారాల్లోనూ, చెన్నై మ్యూజిక్‌ అకాడమివారు ఏరి నృత్యకళాకారుల చిత్రాలను తమ అకాడమి పురాచిత్ర భాండాగారంలో భద్రపరచకున్నారు.   10 మంది కన్నడ సాహితీ ప్రముఖులు చిత్రాలలో ఏడుగురు 'జ్ఞానపిఠ్‌ (/గ్రహితలు. ఆయన గీసిన చిత్రాలు 2007లో మైసూర్‌లో ఒక (ప్రత్యేక (ప్రదర్శనకు   ఎంపికయ్యాయి. 40 మంది సినిహాస్యనటులు, 40 మంది ఇతర సిని, సంగీత, దర్శక (ప్రముఖుల చిత్రాల్లో శ్రీ శంకర్‌ రూపొందించిన పుస్తకం “హాస రెఖలు”   (2008లో) హైదరాబాద్‌లో హాసం ప్రచురణల ద్వారా ప్రచురింపబడి ప్రముఖుల సమక్షంలో ఆవిష్కరింపబడింది. 

శంకర నారాయణ గారు కూడా స్వయంగా చిత్రకారులు.పెన్సిల్ తోనూ, చారోకోల్ తోనూ అనేకమంది ప్రముఖుల క్యారికేచర్ లు చిత్రించారు.దాదాపు 1500 కు పైగా అటువంటి అద్భుతమైన బొమ్మలు వేసి ఆయన ఇటీవలే ఇండీయన్ బుక్ ఆఫ్ రికార్డ్స్ లో స్థానం పొందారుకూడాను.

* ఈయన ప్రతిభను గుర్తించి 'తెలుగు బుక్ అఫ్ రికార్డ్స్' లో కూడా స్థానం ఇస్తూ ధ్రువీకరణ పత్రాన్ని 2014 లో అందజేసింది.

## బయటి లింకులు
*http://www.sankarportraits.com
*http://www.thehindu.com/life-and-style/metroplus/article2574032.ece
* https://web.archive.org/web/20160307011849/http://deeptidhaara.blogspot.in/2012/02/blog-post_24.html
* http://www.telugubookofrecords.com/home/sketching-on-eminent-personalities/

వర్గం:భారతీయ చిత్రకారులు
వర్గం:ఆంధ్రప్రదేశ్ చిత్రకారులు
వర్గం:తెలుగువారిలో చిత్రకారులు
వర్గం:చిత్రకారులు
వర్గం:చిత్రలేఖనం
వర్గం:1936 జననాలు
వర్గం:జీవిస్తున్న ప్రజలు